**A múzeumpedagógia szaktanácsadó kompetenciái (Learning Outcomes)**

<https://europa.eu/europass/en/national-qualifications-frameworks-nqfs> (alapján)

A KÉPZÉS SORÁN ELSAJÁTÍTANDÓ KOMPETENCIÁK (TUDÁSELEMEK, ISMERETEK, KÉPESSÉGEK, ATTITŰDÖK)

**Tudáselemek, megszerezhető ismeretek:**   - A múzeumpedagógiai szaktanácsadó birtokában van a közoktatási és nevelési, illetve a közművelődési feladatok ellátásához szükséges speciális múzeumpedagógiai elméleti és gyakorlati ismereteknek,  
   - ismeri a múzeumpedagógia elméleti, történeti, pedagógiai, pszichológiai, szociológiai, esztétikai, közművelődési aspektusait,  
   - ismeri a nemzetközi és hazai múzeumok típusait, kialakulásuk társadalmi kontextusát, fontosabb jellegzetességeiket és tevékenységi területük sajátosságait,  
   - ismeri a nemzetközi és a hazai oktatási-nevelési és közművelődési rendszer múzeumpedagógiai feladatait, lehetőségeit, hazai és nemzetközi intézményeit,  
   - ismeri a legfőbb hazai múzeumtípusok szerinti (irodalmi, zenei, néprajzi, művészeti, művelődés- és technikatörténeti, természet- és történettudományi) kiállításokat és gyűjteményeket, azok szakirányú tevékenységi és közművelődési feladatainak elméleti és gyakorlati alapismereteit,  
   - tudja a múzeumpedagógiai gyakorlati foglalkozások, tevékenységek szervezésének és vezetésének általános szakmódszertani ismereteit, birtokában van a digitális múzeumpedagógiához szükséges alapvető IKT (DigComp 2.1) ismereteknek.

**Attitűdök:**

-A képzésben résztvevő meggyőződésévé válik, hogy a múzeum által közvetített tudás eszközként alkalmazható a gyermekek, fiatalok és felnőttek különböző kompetenciáinak fejlesztésében, hatékony formája az informális tanulásnak,

-Meggyőződése, hogy a múzeumok által kínált művelődési formák képesek az egész életen át tartó tanulást támogatni,

-Vallja, hogy a különböző típusú múzeumokban, gyűjteményekben, múzeumi jellegű tanulást biztosító intézményekben megszerezhető sajátos ismeretek, készségek és képességek a mindennapi életben is eredményesen használhatók, a hétköznapi helyzetekre transzformálhatók valamennyi korosztály számára, hozzájárulva ezzel a társadalmi jóllét („well-being”) erősödéséhez.

-Nyitott a szakmai diskurzusokra, a konstruktív szakmai együttműködésre, a szakmai megújulásra, empatikus és toleráns, elkötelezett híve a fenntarthatóságnak.

**A képzésben résztvevő képes**:  
   - a múzeumi környezetben gyermekek vagy felnőttek számára (azok életkori sajátosságait figyelembe véve) fakultatív foglalkozásokat, tanórákat, szabadidős programokat, szakköröket, projekteket megtervezni és vezetni,

-képes a különböző életkorú, kulturális, társadalmi és gazdasági hátterű múzeumlátogatók művelődési, speciális és sajátos igényeit felmérni, és ennek megfelelő differenciált múzeumpedagógiai tevékenységeket, foglalkozásokat, feladatokat tervezni, szervezni és értékelni,  
   - a múzeumokban fellelhető kulturális értékek szakszerű közvetítésére, felhasználására a tanulás, a kultúra iránti érdeklődés felkeltésében, illetve az esztétikai, az érzelmi, a közösségi nevelésben,

-képes forrásalapú múzeumi foglalkozást tervezni és előkészíteni, a megfelelő módszerek és eszközök megválasztására és alkalmazására, elősegítve az értő befogadást és az alkotó kreativitást, a tanulást/tudásépítést, miközben teret ad a személyes érdeklődésnek, az egyéni ötleteknek, az önálló vélemények megfogalmazásának, képes a tanulói önállóságot, aktivitást és a tanulók közti interaktivitást inspiráló tanulási környezetet biztosítani, az önálló művelődés képességének és igényének kialakulását elősegíteni,

-képes együttműködni a múzeumok munkatársaival, a szülőkkel, a pedagógus kollégákkal, pedagógusként/pedagógiai szaktanácsadóként a közoktatási intézményekben közművelődési tevékenységet ellátni, vagy közművelődési szakemberként a múzeumi tevékenység során a pedagógiai ismereteit és eszközeiket felhasználni,

-képes a múzeumi szakemberekkel és más országok hasonló képzettségű szakértőivel (idegen nyelven is) hatékonyan kommunikálni, a múzeumpedagógia területén tájékozódni, az új tapasztalatokat, eredményeket (jó gyakorlatokat) elemezni és adaptálni, saját eredményeit a hazai és a nemzetközi térben megosztani,

-múzeumpedagógiai ismereteit felhasználva/kiaknázva/révén képes az iskolai oktató, nevelőmunkában általában – az egyes műveltségi területekhez kötődően – segíteni a pedagógus munkáját.

**Autonómia, felelősség:**

-Elkötelezettség és felelősségvállalás jellemzi a folyamatos szakmai önfejlődésért és tanulásért, folyamatos megújulásának alapja az egész életen át tartó tanulás

-Személyes szakmai felelősségvállalása érdekében ismeri az információs és a tanuló-társadalom sajátosságait és a hálózati tanulást.

-Elkötelezett a reflektív szakmai szerep megvalósítása, fontosnak tartja az önreflexiót, önelemzés módszertanát és alkalmazását saját szakmai tevékenységeiben.

-Autonóm, felelős szakmai tevékenységeken keresztül képes a kulturális értékek közvetítésére.